Ο **Ρόμπερτ Πέισλι**, πιο γνωστός ως **Μπομπ Πέισλι** (*Bob Paisley*, OBE, τιμημένος με το αστέρι του τάγματος της βρετανικής Αυτοκρατορίας, 23 Ιανουαρίου 1919 - 14 Φεβρουαρίου 1996) ήταν προπονητής και παίκτης του Αγγλικού ποδοσφαίρου που έπαιξε ως αμυντικός μέσος. Πέρασε σχεδόν 50 χρόνια με τη Λίβερπουλ και θεωρείται, λόγω των επιτευγμάτων του με τον σύλλογο, ως ένας από τους μεγαλύτερους προπονητές όλων των εποχών.

Βιογραφία
---------

Ο Πέισλι προερχόταν από μια μικρή κοινότητα εξόρυξης στις βόρειες ακτές της Αγγλίας (επαρχία Ντάρχαμ) και, στα νιάτα του, έπαιξε για την Μπίσοπ Ώκλαντ ΦΚ πριν υπογράψει για την Λίβερπουλ το 1939. Κατά τη διάρκεια του  Δευτέρου Παγκοσμίου Πολέμου υπηρέτησε στο Βρετανικό Στρατό, και δεν κατάφερε να κάνει το ντεμπούτο του στο Λίβερπουλ μέχρι το 1946. τη σεζόν 1946–47 ήταν μέλος της ομάδας του Λίβερπουλ που κέρδισε τον τίτλο της πρώτης κατηγορίας για πρώτη φορά σε 24 χρόνια. Έγινε αρχηγός του συλλόγου το 1951 και παρέμεινε με τη Λίβερπουλ μέχρι να αποσυρθεί από το 1954.

Έμεινε με τον σύλλογο και ανέλαβε τους δύο ρόλους του προπονητή της ομάδας και του φυσιοθεραπευτή. Μέχρι εκείνη τη στιγμή, η Λίβερπουλ είχε υποβιβαστεί στη δεύτερη κατηγορία και οι εγκαταστάσεις της ήταν σε παρακμή. Ο Μπιλ Σάνκλι διορίστηκε προπονητής της Λίβερπουλ τον Δεκέμβριο του 1959, και προήγαγε τον Πέισλι να συνεργαστεί μαζί του ως βοηθός του σε μια ομάδα διοίκησης/προπονητή που περιελάμβανε τον Τζο Φέιγκαν και τον Ρόιμπεν Μπένετ. Υπό την ηγεσία τους, η τύχη του Λίβερπουλ γύρισε δραματικά και την περίοδο 1961–62, η ομάδα κέρδισε την άνοδό της πίσω στην πρώτη κατηγορία. Ο Πέισλι έπαιξε σημαντικό ρόλο ως επιτελικός υπό την ηγεσία του Σάνκλι και η ομάδα κέρδισε πολλές διακρίσεις κατά τις επόμενες 12 σεζόν.

Το 1974, ο Σάνκλι αποσύρθηκε και παρά την αρχική απροθυμία του Πέισλι, διορίστηκε ως διάδοχός του βασιζόμενος στα θεμέλια που έθεσε ο προκάτοχός του Μπιλ Σάνκλι. Συνέχισε να οδηγεί τη Λίβερπουλ σε μια περίοδο εγχώριας και ευρωπαϊκής κυριαρχίας, κερδίζοντας είκοσι διακρίσεις σε εννέα σεζόν: έξι πρωταθλήματα, τρία κύπελλα, έξι σούπερ καπ, τρία ευρωπαϊκά κύπελλα, ένα Κύπελλο UEFA και ένα UEFA Σούπερ Καπ. Κέρδιζε τίτλους με ρυθμό 2,2 ανά σεζόν, ποσοστό που ξεπέρασε μόνο ο Πεπ Γκουαρδιόλα. Ο Πέισλι είναι ο πρώτος από τους τρεις προπονητές που έχει κερδίσει τρεις φορές το Ευρωπαϊκό Κύπελλο. Είναι επίσης ένας από τους πέντε προπονητές που έχει κερδίσει το αγγλικό πρωτάθλημα πρώτης κατηγορίας ως παίκτης και προπονητής στον ίδιο σύλλογο. Η «ταπεινή ιδιοφυΐα», όπως ήταν το προσωνύμιο του παραμένει ο πιο επιτυχημένος Άγγλος προπονητής όλων των εποχών.

Τη στιγμή της αποχώρησής του είχε κερδίσει έξι φορές το βραβείο προπονητής της Χρονιάς. Σε συνολικά 535 αγώνες ως προπονητής της Λίβερπουλ, είχε 308 νίκες, 131 ισοπαλίες και 96 ήττες. Ήταν ο άνθρωπος που στην πρώτη του συνέντευξη Τύπου ζήτησε από τους δημοσιογράφους να συμπληρώνουν καμία φορά τις δηλώσεις του, έχοντας πει: «Αυτή η ομάδα υπήρξε όλη μου η ζωή. Θα έβγαινα να σκουπίσω ακόμα και το δρόμο έξω από το γήπεδο αν ήταν για το καλό της Λίβερπουλ και θα ήμουν περήφανος για αυτό». Συνέδεσε το όνομά του με την καλύτερη περίοδο στην ιστορία του συλλόγου. Αποχώρησε από προπονητής το 1983 και τον διαδέχθηκε ο Τζο Φέιγκαν. Πέθανε το 1996, σε ηλικία 77 ετών, αφού υπέφερε από ασθένεια του Αλτσχάιμερ για αρκετά χρόνια.

Παραπομπές
----------

1. 1 2  (Αγγλικά) *Find A Grave*. 8677458. Ανακτήθηκε στις 9  Οκτωβρίου 2017.
2. ↑  *LFChistory.net*. 785. Ανακτήθηκε στις 16  Μαΐου 2022.
3. ↑  (πολλαπλές γλώσσες) *Transfermarkt*. 17744. Ανακτήθηκε στις 4  Απριλίου 2022.
4. ↑  «The 100 greatest football managers of all time». Ανακτήθηκε στις 17 Σεπτεμβρίου 2020.
5. 1 2  «Greatest Managers, No. 4: Bob Paisley». Ανακτήθηκε στις 12 Φεβρουαρίου 2021.
6. ↑  «The 50 greatest managers of all time». Αρχειοθετήθηκε από το πρωτότυπο στις 18 Αυγούστου 2021. Ανακτήθηκε στις 18 Αυγούστου 2021.
7. 1 2  «Μπομπ Πέισλι: Aυτός που γιγάντωσε τον θρύλο της Λίβερπουλ!». Ανακτήθηκε στις 12 Φεβρουαρίου 2021.
8. ↑  «ΜΠΟΜΠ ΠΕΙΣΛΙ Ο μαθητής που ξεπέρασε τον δάσκαλο». Ανακτήθηκε στις 12 Φεβρουαρίου 2021.
9. 1 2  «Μπομπ Πέισλι: Ο άνθρωπος που «έχτισε» τον «μύθο» της Λίβερπουλ». Ανακτήθηκε στις 12 Φεβρουαρίου 2021.
10. ↑  «Λίβερπουλ : Όταν ο Μπομπ Πέισλι άρχιζε να γράφει ιστορία». Ανακτήθηκε στις 12 Φεβρουαρίου 2021.
11. ↑  «Os 25 Maiores Esquadrões do Imortais!». Αρχειοθετήθηκε από το πρωτότυπο στις 21 Σεπτεμβρίου 2022. Ανακτήθηκε στις 21 Σεπτεμβρίου 2022.
12. ↑  «Liverpool y la Champions, historia de un viejo amor». Ανακτήθηκε στις 2 Απριλίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 334149106267968492164
* LCCN: n80120372
* MusicBrainz: 46f207b6-2d82-450e-87af-09ec8bf79b08

 |

 |